pythainlp/thai-wiki-dataset-v3 huggingface dataset:
คลองละงู

คลองละงู เป็นคลองสำคัญในจังหวัดสตูล มีต้นกำเนิดมาจากเขาช่องประตูซึ่งเป็นเขตติดต่อระหว่างจังหวัดตรัง สตูล พัทลุงและสงขลา มีลักษณะเป็นแอ่งน้ำบนภูเขาไหลลงเป็นน้ำตก ไหลผ่านอำเภอมะนังที่บ้านป่าพน บ้านวังตะเคียน เข้าเขตอำเภอควนกาหลง ตำบลอุไดเจริญ เรียกคลองช่วงนี้ว่า คลองลำโลน แล้วไหลเข้าสู่เขตอำเภอละงูที่ตำบลน้ำผุด ผ่านตำบลเขาขาว ตำบลละงู ไหลผ่านเขตเทศบาลตำบลกำแพง ไหลออกสู่ทะเลสองทาง คือสายหนึ่งไหลออกทะเลที่บ้านปากบารา ตำบลปากน้ำ และอีกสายหนึ่งไหลออกทะเลที่บ้านบุโบย ตำบลแหลมสน
ความยาวคลองละงูประมาณ 47 กิโลเมตร จากข้อมูลแผนพัฒนาจังหวัดสตูล 4 ปี (พ.ศ. 2561–2564) คลองละงูมีพื้นที่รับน้ำฝน 937.08 ตารางกิโลเมตร ปริมาณน้ำฝนเฉลี่ย 2,000 มิลลิเมตรต่อปี และปริมาณน้ำท่าเฉลี่ย 709.06 ล้านลูกบาศก์เมตร ต่อปี
ริมตลิ่งเป็นดินเหนียวและมีความลาดชัน พื้นท้องน้ำเป็นทราย มีน้ำไหลตลอดปี พื้นที่สองฝั่งคลองมีสภาพเป็นป่าชื้น มีการทำสวนยางพาราและสวนผลไม้ มีการทำประมงในเขตอิทธิพลที่น้ำทะเลท่วมถึง เพาะเลี้ยงสัตว์น้ำชายฝั่ง เช่น กุ้งกุลาดำ ปลากระพง ปลาเก๋า และปูดำ นอกจากนั้นยังมีป่าชายเลน เช่นที่บ้านท่ายาง ตำบลปากน้ำ สภาพป่าชายเลนมีต้นโกงกาง ต้นตะบูน และต้นจาก รวมถึงมีต้นลำแพนอายุเก่าแก่กว่า 400 ปีที่โผล่พ้นน้ำตั้งตระหง่านอยู่กลางทะเล บริเวณคลองละงู หมู่ 7 ตำบลกำแพง พบเต่ากระอาน ถือเป็นลำคลองแห่งเดียวในประเทศที่เป็นแหล่งถิ่นเดิมของเต่ากระอาน
==อ้างอิง==
ละงู
คู่รักวิวาห์ต้องห้าม

คู่รักวิวาห์ต้องห้าม (금혼령, 조선 혼인 금지령) เป็นซีรีส์ทางโทรทัศน์ของเกาหลีใต้ที่กำลังออกอากาศอยู่นำแสดงโดยพัก จูฮย็อน, คิม ย็อง-แด และคิม อู-ซ็อก สร้างจากนิยายทางเว็บชื่อเดียวกันของนักเขียนบท ชุน จี-ฮเย ซึ่งออกเป็นเว็บตูน ออกอากาศตอนแรกทางช่องเอ็มบีซีทีวี ในวันศุกร์ที่ 9 ธันวาคม ค.ศ. 2022 และออกอากาศทุกวันศุกร์และวันเสาร์ เวลา 21:50 น. (เวลามาตรฐานเกาหลี)
== เนื้อเรื่องย่อ ==
ดำเนินเรื่องในยุคสมมติของราชวงศ์โชซอน ซีรีส์ติดตามเรื่องราวของกษัตริย์ อี ฮอน (คิม ย็อง-แด) ที่มีพระบรมราชโองการห้ามการแต่งงานหลังจากการสิ้นพระชนม์ของพระชายารัชทายาทเมื่อ 7 ปีก่อน และนักต้มตุ๋นนาม โซรัง (พัก จูฮย็อน) อ้างว่าเธอสามารถติดต่อพระวิญญาณของพระชายารัชทายาทได้
== นักแสดง ==
=== นักแสดงหลัก ===
พัก จูฮย็อน แสดงเป็น So-rang
คิม ย็อง-แด แสดงเป็น Lee Heon
คิม อู-ซ็อก แสดงเป็น Lee Shin-won
=== นักแสดงสมทบ ===
Choi Deok-moon แสดงเป็น Gwaeng-i
Jung Bo-min แสดงเป็น Hae-young
Yang Dong-geun แสดงเป็น Jo Seong-gyun
Seo Jin-won แสดงเป็น Kwon Rip
Jeon Jin-oh แสดงเป็น Na Sang-ju
Lee Doo-seok แสดงเป็น Kim Ui-jun
Lee Hyun-geol แสดงเป็น Se-jang
Hwang Jung-min แสดงเป็น a court lady
Kim Min-sang แสดงเป็น First Secretary Kim Seol-rok
Jo Seung-yeon แสดงเป็น Lee Jeong-hak
Park Sun-young as Seo Un-jeong
Song Ji-woo แสดงเป็น Ye Hyun-hee
Um Hyo-sup แสดงเป็น Ye Hyun-ho
Kim Min-ju แสดงเป็น Crown Princess Ahn (Ahn Ja-yeon)
Cha Mi-kyung แสดงเป็น Grand Royal Queen Dowager
Yoon Jeong-hun แสดงเป็น Ja Chun-seok
Lee Jeong-hyun แสดงเป็น Oh Deok-hoon
Kim Min-seok แสดงเป็น Wang-bae
Hong Si-young แสดงเป็น Jung Do-seok
Lee Yoo-kyung แสดงเป็น Soo-hyang
Park Gyeong-ree แสดงเป็น Cho-ran
== การผลิต ==
เมื่อวันที่ 10 พฤศจิกายน ค.ศ. 2022 ทางเอ็มบีซี มีการประกาศหยุดถ่ายทำหลังตรวจพบว่าทีมงานติดเชื้อโควิด-19 และมีกำหนดกลับมาถ่ายทำต่อในวันที่ 14 พฤศจิกายน
== การรับชม ==
== อ้างอิง ==
== แหล่งข้อมูลอื่น ==
ละครโทรทัศน์ช่องบริษัทกระจายเสียงและแพร่ภาพมุนฮวา‎
คลองมำบัง

คลองมำบัง เป็นคลองสำคัญในจังหวัดสตูล ที่เกิดจากลำน้ำสายเล็ก ๆ บริเวณเทือกเขาอำเภอควนกาหลง จังหวัดสตูล ไหลผ่านหมู่บ้านต่าง ๆ เช่น บ้านดุสน อำเภอควนโดน ช่วงนี้เรียกว่า คลองดุสน ผ่านตำบลฉลุง อำเภอเมืองสตูล เรียกว่า คลองฉลุง จนเข้าเขตตัวเมืองจึงเรียกว่า "คลองมำบัง" จากนั้นไหลออกสู่ทะเลที่บ้านตำมะลัง บริเวณอ่าวตำมะลัง อำเภอเมืองสตูล คำว่า "มำบัง" มาจากภาษามลายู แปลว่า "ปิด"
จากข้อมูลแผนพัฒนาจังหวัดสตูล 4 ปี (พ.ศ. 2561–2564) คลองมำบังมีพื้นที่รับน้ำฝน 391.30 ตารางกิโลเมตร ปริมาณน้ำฝน เฉลี่ย 2,100
มิลลิเมตรต่อปี ปริมาณน้ำท่าเฉลี่ย 679.38 ล้านลูกบำศกเมตรต่อปี
เมืองเก่าสตูลตั้งอยู่ริมคลองมำบัง มีถนนบุรีวานิชซึ่งเป็นถนนสายแรกของเมืองสตูล ซึ่งมีอาคารสถาปัตยกรรมจีน-โปรตุเกส ที่ตำบลพิมาน อำเภอเมืองสตูล เป็นที่ตั้งของเขาโต๊ะพญาวัง เป็นแหล่งโบราณคดีสมัยก่อนประวัติศาสตร์ริมคลองมำบัง
==อ้างอิง==
มำบัง
ฟุตบอลชิงแชมป์สโมสรโลก 2001

ฟุตบอลชิงแชมป์สโมสรโลก 2001 (2001 FIFA Club World Championship) เป็นการแข่งขันฟุตบอลที่จัดโดยฟีฟ่า ซึ่งกำหนดจัดขึ้นในประเทศสเปนระหว่างวันที่ 28 กรกฎาคมถึง 12 สิงหาคม ค.ศ. 2001 เดิมจะเป็นการแข่งขันครั้งที่สองของฟุตบอลชิงแชมป์สโมสรโลก หลังจากการแข่งขันครั้งแรก ในปี ค.ศ. 2000 แต่ถูกยกเลิกเนื่องจากปัจจัยหลายประการ เช่น การล่มสลายของไอเอสแอลซึ่งเป็นพันธมิตรทางการตลาดของฟีฟ่า ตามแผนเดิมฟีฟ่าต้องการที่จะเลื่อนการแข่งขันไปในปี ค.ศ. 2003
==สถานที่==
มีการวางแผนที่จะใช้เมือง/สถานที่ต่อไปนี้สำหรับการแข่งขัน:
==อ้างอิง==
==แหล่งข้อมูลอื่น==
ฟุตบอลชิงแชมป์สโมสรโลก
การแข่งขันฟุตบอลนานาชาติที่สเปนเป็นเจ้าภาพ
ฟุตบอลชิงแชมป์สโมสรโลก 2022

ฟุตบอลชิงแชมป์สโมสรโลก 2022 (2022 FIFA Club World Cup) จะเป็นการแข่งขันฟุตบอลชิงแชมป์สโมสรโลก ครั้งที่ 19 ซึ่งเป็นการแข่งขันฟุตบอลสโมสรระหว่างประเทศที่จัดโดยฟีฟ่าระหว่างทีมผู้ชนะเลิศจากหกสมาพันธ์ระดับทวีป ตลอดจนผู้ชนะลีกของประเทศเจ้าภาพ การแข่งขันจะจัดขึ้นตั้งแต่วันที่ 1 ถึง 11 กุมภาพันธ์ ค.ศ. 2023 ที่ประเทศโมร็อกโก
==สนามแข่งขัน==
แต่ละนัดจะลงเล่นที่สองสนาม, ไอบีเอ็น บาตูตา สเตเดียม ใน แทนกิเอร์ และ ปรินซ์ มูเลย์ อับเดลเลาะฮ์ สเตเดียม ใน ราบัต.
== การแข่งขัน ==
เวลาทั้งหมดเป็นเวลาท้องถิ่น, CET (UTC+1).
=== รอบแรก ===
=== รอบสอง ===
----
=== รอบรองชนะเลิศ ===
----
=== นัดชิงอันดับ 3 ===
=== นัดชิงชนะเลิศ ===
==ผู้ทำประตู==
{|class="wikitable" style="text-align:center"
|-
!อันดับ
!ผู้เล่น
!ทีม
!ประตู
|-
|1
|style="text-align:left"| เปดรู
|style="text-align:left"| ฟลาเม็งกู
|4
|-
|rowspan=3|2
|style="text-align:left"| เฟเดริโก บัลเบร์เด
|style="text-align:left"| เรอัลมาดริด
|rowspan=3|3
|-
|style="text-align:left"| ลูเซียโน บิเอตโต
|style="text-align:left"| อัล-ฮิลาล
|-
|style="text-align:left"| วีนีซียุส ฌูนีโยร์
|style="text-align:left"| เรอัลมาดริด
|-
|rowspan=3|5
|style="text-align:left"| อาห์เหม็ด อับเดล กาเดร์
|style="text-align:left"| อัลอะฮ์ลี
|rowspan=3|2
|-
|style="text-align:left"| ซาเล็ม อัล-ดอว์ซารี
|style="text-align:left"| อัล-ฮิลาล
|-
|style="text-align:left"| กาบรีแยล บาร์โบซา
|style="text-align:left"| ฟลาเม็งกู
|-
|rowspan=11|8
|style="text-align:left"| อายูบ เอล อัมลูด
|style="text-align:left"| วีแดด คาซาบลังกา
|rowspan=11|1
|-
|style="text-align:left"| เซร์ฆิโอ อาร์ริบัส
|style="text-align:left"| เรอัลมาดริด
|-
|style="text-align:left"| การีม แบนเซมา
|style="text-align:left"| เรอัลมาดริด
|-
|style="text-align:left"| มุฮัมเม็ด คันโน
|style="text-align:left"| อัล-ฮิลาล
|-
|style="text-align:left"| อาลี มาอาลูล
|style="text-align:left"| อัลอะฮ์ลี
|-
|style="text-align:left"| โมฮาเหม็ด แมกดี
|style="text-align:left"| อัลอะฮ์ลี
|-
|style="text-align:left"| มุสซา มาเรกา
|style="text-align:left"| อัล-ฮิลาล
|-
|style="text-align:left"| โรดรีกู
|style="text-align:left"| เรอัลมาดริด
|-
|style="text-align:left"| ฮุสเซน เอล ชาฮัต
|style="text-align:left"| อัลอะฮ์ลี
|-
|style="text-align:left"| โมฮาเหม็ด เชริฟ
|style="text-align:left"| อัลอะฮ์ลี
|-
|style="text-align:left"| เปอร์ซี เตา
|style="text-align:left"| อัลอะฮ์ลี
|}
==รางวัล==
รางวัลด้านล่างนี้จะมอบให้เมื่อสิ้นสุดการแข่งขัน. วีนีซียุส ฌูนีโยร์ ของ เรอัลมาดริด ชนะรางวัล ลูกบอลทองคำ, สนับสนุนโดย อาดิดาส.
==อ้างอิง==
==แหล่งข้อมูลอื่น==
ฟุตบอลชิงแชมป์สโมสรโลก
การแข่งขันฟุตบอลนานาชาติที่โมร็อกโกเป็นเจ้าภาพ
ฟุตบอลชิงแชมป์สโมสรโลก 2025

ฟุตบอลชิงแชมป์สโมสรโลก 2025 (2025 FIFA Club World Cup) จะเป็นการแข่งขันฟุตบอลชิงแชมป์สโมสรโลก ครั้งที่ 21 ซึ่งเป็นการแข่งขันกีฬาฟุตบอลระดับสโมสรระหว่างประเทศที่จัดโดยฟีฟ่า การแข่งขันจะจัดขึ้นที่สหรัฐระหว่างเดือนมิถุนายนถึงกรกฎาคม ค.ศ. 2025 การแข่งขันครั้งนี้จะเป็นครั้งแรกภายใต้รูปแบบที่ขยายออกไปโดยมีทีมเข้าร่วมแข่งขันทั้งหมด 32 ทีม รวมถึงผู้ชนะจากการแข่งขันชิงแชมป์ระดับทวีปสี่ครั้งก่อนหน้านี้
== การจัดสรรโควต้าและการคัดเลือก ==
เมื่อวันที่ 14 กุมภาพันธ์ ค.ศ. 2023 สภาฟีฟ่าอนุมัติการจัดสรรโควต้าสำหรับการแข่งขันปี ค.ศ. 2025 อ้างอิงตาม "ชุดของตัวชี้วัดและเกณฑ์วัตถุประสงค์" ยูฟ่าได้รับโควต้ามากที่สุด 12 ตำแหน่ง ในขณะที่คอนเมบอลได้รับโควต้ามากที่สุดเป็นอันดับสองด้วย 6 ตำแหน่ง สมาพันธ์ฟุตบอลเอเชีย, สมาพันธ์ฟุตบอลแอฟริกา และ คอนคาแคฟ ได้รับ 4 ตำแหน่ง ในขณะที่สมาพันธ์ฟุตบอลโอเชียเนียและเจ้าภาพ ได้รับโควต้าอย่างละ 1 ตำแหน่ง เมื่อวันที่ 14 มีนาคม สภฟีฟ่าได้อนุมัติหลักการสำคัญของรายการที่เข้าถึงสำหรับการแข่งขัน หลักการมีดังนี้ โดยพิจารณาจากการแข่งขันที่เสร็จสิ้นในช่วงระยะเวลาสี่ปี ตั้งแต่ปี ค.ศ. 2021 ถึง 2024 ได้แก่
CONMEBOL และ UEFA (มากกว่า 4 โควต้า): สิทธิ์เข้าถึงสำหรับผู้ชนะการแข่งขันสโมสรชั้นนำของสมาพันธ์ระหว่างปี 2021 ถึง 2024 โดยมีทีมเพิ่มเติมที่จะพิจารณาจากอันดับสโมสรในช่วงสี่ปี
AFC, CAF และ CONCACAF (อย่งาละ 4 โควต้า): สิทธิ์เข้าถึงสำหรับผู้ชนะการแข่งขันระดับสโมสรชั้นนำของสมาพันธ์ระหว่างปี 2021 ถึง 2024
OFC (1 โควต้า): สิทธิ์เข้าถึงสโมสรที่มีอันดับสูงสุดในบรรดาผู้ชนะการแข่งขันสโมสรชั้นนำของสมาพันธ์ระหว่างปี 2021 ถึง 2024
ประเทศเจ้าภาพ (1 โควต้า): จะกำหนดในภายหลัง
== หมายเหตุ ==
== อ้างอิง ==
==แหล่งข้อมูลอื่น==
ฟุตบอลชิงแชมป์สโมสรโลก
การแข่งขันฟุตบอลใน ค.ศ. 2025
บริเตน ดัลตัน

บริเตน ดัลตัน (Britain Dalton) เป็นนักแสดงชาวอเมริกันที่มีชื่อเสียงจากบทบาทของเขาในเรื่อง โกไลอาธ (2015) ซึ่งเขารับบทเป็น เจสัน ลาร์สัน ในซีซันแรกของซีรีส์เรื่องนี้ บริเตนยังรับบทเป็น นาธาน เดร้ก วัยเด็กเด็กในวิดีโอเกม อันชาร์ตเตด 4: อะธีฟส์เอนด์ (2016)
ในปี ค.ศ. 2017 บริเตนได้รับเลือกให้แสดงเป็น โล'อัค ลูกชายคนที่สองของ เจค ซัลลี และ เนยืติรี ในภาพยนตร์เรื่อง  วิถีแห่งสายน้ำ และ อวตาร 3 ที่กำลังถ่ายทำ
== ผลงานการแสดง ==
=== ภาพยนตร์ ===
== อ้างอิง ==
== แหล่งข้อมูลอื่น==
Britain Dalton
นักแสดงอเมริกัน
โทดอินเดอะโฮล

โทดอินเดอะโฮล (toad in the hole) หรือ ซอซิจโทด (sausage toad|italic=no) เป็นอาหารของชาวอังกฤษ ประกอบด้วยไส้กรอกในแป้งนวดเหลวสำหรับยอร์กเชอร์พุดดิง โดยทั่วไปนิยมเสิร์ฟเคียงกับเกรวีหอมใหญ่และผัก ในสมัยก่อนยังนิยมใช้เนื้อประเภทอื่น ๆ เช่นเนื้อสะโพกวัวหรือไตแกะ เป็นต้น
== ต้นกำเนิด ==
พุดดิงที่ทำจากแป้งนวดเหลวเริ่มได้รับความนิยมในช่วงต้นศตวรรษที่ 18 เจนนิเฟอร์ สเตด นักเขียนด้านอาหารได้อ้างถึงหลักฐานสูตรอาหารที่คล้ายคลึงกับโทดอินเดอะโฮลจากช่วงกลางศตวรรษที่ 18 ซึ่งในช่วงเวลานั้นคนครัวทางตอนเหนือของประเทศอังกฤษเริ่มนิยมใช้ดริปปิงหรือมันที่หยดออกมาจากเนื้อขณะอบหรือย่างเพื่อทำให้พุดดิงกรอบมากขึ้น ในขณะที่ชาวอังกฤษทางใต้จะทำยอร์กเชอร์พุดดิงที่เนื้อนิ่มกว่า
หลักฐานที่เก่าแก่ที่สุดเท่าที่ค้นพบที่อ้างถึงโทดอินเดอะโฮลนั้นย้อนไปได้ถึง ค.ศ. 1762 ซึ่งระบุว่าเป็นชื่อเรียกที่ "หยาบคาย" สำหรับใช้เรียก "เนื้อวัวชิ้นเล็กอบในพุดดิงขนาดใหญ่" เดิมทีเดียวนั้นโทดอินเดอะโฮลคิดค้นขึ้นเพื่อให้ครอบครัวที่ยากจนใช้เนื้อปริมาณน้อยทำอาหารได้นานขึ้น ผู้เขียนตำราอาหารสมัยนั้นจึงแนะนำให้ใช้เนื้อที่ราคาถูกที่สุดมาทำโทดอินเดอะโฮล ตัวอย่างได้แก่ในตำรา ดิอาร์ตออฟคุกเคอรีเมดเพลนแอนด์อีซี ของฮันนาห์ กลาส ใน ค.ศ. 1747 ซึ่งอ้างถึงสูตรการทำ "พิเจียนอินอะโฮล" โดยให้ใช้เนื้อนกพิราบแทนไส้กรอก ใน ค.ศ. 1861 อิซาเบลลา บีตัน ได้เขียนสูตรอาหารที่คล้ายคลึงกันโดยใช้เนื้อสะโพกวัวและไตแกะ ส่วนตำราของชาลส์ เอลเม ฟรังคาเตลลี ใน ค.ศ. 1852 ระบุให้ใช้เนื้อ "ราคาหกเพนนีหรือหนึ่งชิลลิง" ในตำราอาหารอิตาลีสมัยใหม่อ้างถึงโทดอินเดอะโฮลว่าเป็น "เนื้อสตูปรุงซ้ำของอังกฤษ" (lesso rifatto all'inglese) ซึ่งเน้นย้ำว่าให้ใช้เนื้อที่เหลือจากสตูมาปรุงซ้ำในแป้งยอร์กเชอร์พุดดิง
== ชื่อเรียก ==
แต่เดิมนั้นอาหารชนิดนี้ไม่ได้ใช้ชื่อเรียกว่า "โทดอินเดอะโฮล" ตัวอย่างเช่นในหนังสือ อะโพรวินเชียลกลอสซารี ระบุชื่อเรียกว่าเป็น "meat boiled in a crust|italic=no" คำว่า "โฮล" ปรากฏเป็นครั้งแรก (นอกเหนือจากงานเขียนของฮันนาห์ กลาส ที่ได้กล่าวไปแล้ว) ในงานตีพิมพ์ในวารสาร โนตส์แอนด์เควียรีส์ ใน ค.ศ. 1900 ซึ่งระบุว่าเป็น "แป้งพุดดิงที่มีรูตรงกลางซึ่งมีเนื้ออยู่ภายใน" แม้ว่าจะมีผู้เชื่อว่าแต่เดิมอาจจะเคยใช้คางคก (toad) มาทำ แต่ไม่พบหลักฐานว่าเป็นความจริงแต่อย่างใด ที่มาของชื่อนั้นไม่มีหลักฐานชัดเจน แต่อาจจะเกี่ยวข้องกับพฤติกรรมของคางคกที่จะดักซุ่มอยู่ในรูและโผล่เฉพาะส่วนศีรษะให้เห็นซึ่งคล้ายกับการที่ไส้กรอกโผล่ออกมาจากตัวแป้ง หรืออาจจะมาจากปรากฏการณ์ที่กบหรือคางคกถูกพบว่ายังมีชีวิตอยู่ในก้อนหิน ซึ่งเป็นเรื่องประหลาดทางวิทยาศาสตร์ที่ไม่มีหลักฐานยืนยันในช่วงปลายศตวรรษที่ 18
== ดูเพิ่ม ==
คอร์นดอก
== อ้างอิง ==
ไส้กรอก
อาหารอังกฤษ
เกรวีหอมใหญ่

เกรวีหอมใหญ่ (onion gravy) เป็นเกรวีชนิดหนึ่งที่ใช้หอมใหญ่เป็นส่วนผสมหลักโดยหอมใหญ่ที่นิยมนำมาใช้มีหลายชนิด บางสูตรจะเคี่ยวหอมใหญ่เพื่อให้เป็นสีน้ำตาลและมีรสหวาน เกรวีหอมใหญ่นิยมเสิร์ฟเคียงกับอาหารหลายชนิด เช่นสเต๊กเนื้อหมูหรือเนื้อวัว มีตโลฟ แฮมเบอร์เกอร์ ไส้กรอกและมันฝรั่งบด ฮอตดอก และเฟรนช์ฟรายส์ เป็นต้น นอกจากนี้ยังมีเกรวีหอมใหญ่แบบวีกัน และเกรวีหอมใหญ่แบบกึ่งสำเร็จรูปด้วย
== ส่วนผสม ==

ส่วนผสมหลักของเกรวีหอมใหญ่ได้แก่หอมใหญ่ น้ำซุปหรือน้ำสต๊อก และแป้ง บางสูตรใช้หอมใหญ่ชนิดหวาน (sweet onion) และบางสูตรใช้เบียร์หรือไวน์แดงผสมลงไปในเกรวีด้วย ส่วนผสมอื่น ๆ ที่นิยมใส่ลงไปได้แก่ครีม กระเทียม เกล็ดขนมปัง เนย น้ำมันพืช และน้ำตาลทรายแดง เป็นต้น นอกจากนี้บางสูตรยังเติมสมุนไพรและเครื่องเทศต่าง ๆ เช่น พริกไทย เซจ ออริกาโน ไทม์ เป็นต้น
== ดูเพิ่ม ==
เกรวี
== อ้างอิง ==
ซอส
อาหารจากหอมใหญ่
กระบวนการเคี่ยวไหม้

กระบวนการเคี่ยวไหม้ (caramelization) เป็นกระบวนการเกิดสีน้ำตาลในอาหารชนิดหนึ่งที่นิยมใช้ในการปรุงอาหารเพื่อให้รสชาติหวานมันและสีน้ำตาลซึ่งเกิดขึ้นจากน้ำตาล สีน้ำตาลที่เกิดขึ้นมาจากพอลิเมอร์สามกลุ่มที่มีขนาดโมเลกุลต่างกันได้แก่กลุ่มคาราเมลัน (caramelan; C24H36O18) กลุ่มคาราเมเลน (caramelen; C36H50O25) และกลุ่มคาราเมลิน (caramelin; C125H188O80) ในระหว่างเกิดปฏิกิริยาจะได้ผลิตภัณฑ์อื่นที่ระเหยได้ง่ายเช่นไดแอซีทิลออกมาด้วย ซึ่งจะให้กลิ่นและรสของคาราเมล
กระบวนการเคี่ยวไหม้จะคล้ายกับปฏิกิริยามายาร์ตรงที่เป็นการเกิดสีน้ำตาลไม่ได้เกิดจากเอนไซม์เช่นเดียวกัน อย่างไรก็ตาม ปฏิกิริยามายาร์เป็นปฏิกิริยาระหว่างน้ำตาลกับกรดอะมิโน แต่กระบวนการเคี่ยวไหม้เป็นปฏิกิริยาการสลายด้วยความร้อน
เมื่อซูโครสซึ่งเป็นไดแซ็กคาไรด์ถูกเคี่ยวไหม้จะสลายตัวเป็นโมโนแซ็กคาไรด์ได้แก่ฟรักโทสและกลูโคส
== ปัจจัยที่มีผล ==

กระบวนการเคี่ยวไหม้ขึ้นกับอุณหภูมิ โดยน้ำตาลแต่ละชนิดจะมีอุณหภูมิที่เริ่มเกิดการเคี่ยวไหม้แตกต่างกัน สิ่งเจือปนที่อยู่ในน้ำตาลเช่นกากน้ำตาลจะทำให้ปฏิกิริยาเกิดได้เร็วขึ้น
กระบวนการเคี่ยวไหม้ยังได้รับผลกระทบจากสภาวะแวดล้อมทางเคมี อัตราการเกิดปฏิกิริยาหรืออุณหภูมิที่เกิดการเคี่ยวไหม้สามารถเปลี่ยนแปลงได้โดยการควบคุมค่าพีเอช โดยทั่วไปแล้วปฏิกิริยาจะเกิดได้ช้าที่ค่าพีเอชเป็นกลาง (ประมาณ 7) และจะเกิดได้รวดเร็วที่สภาวะเป็นกรด (โดยเฉพาะเมื่อพีเอชต่ำกว่า 3) และเบส (โดยเฉพาะเมื่อพีเอชสูงกว่า 9)
== อ้างอิง ==
== แหล่งข้อมูลอื่น ==
Caramelization at Science of Cooking
เทคนิคการทำอาหาร
คำศัพท์เกี่ยวกับการทำอาหาร
น้ำตาล
มิกเซอร์

มิกเซอร์ (mixer) คือ ส่วนผสมที่ไม่มีแอลกอฮอล์ในค็อกเทลและเครื่องดื่มผสม มิกเซอร์ช่วยเจือจางแอลกอฮอล์ในเครื่องดื่ม ช่วยเปลี่ยน ปรับปรุง หรือเสริมรสชาติอื่นให้กับเครื่องดื่มเช่น ทำให้หวานขึ้น เปรี้ยวขึ้น หรือเผ็ดขึ้น มิกเซอร์บางชนิดยังเปลี่ยนเนื้อสัมผัสหรือความสม่ำเสมอของเครื่องดื่ม ทำให้ข้นขึ้นหรือเหลวมากขึ้น มิกเซอร์อาจใช้เพื่อการปรุงแต่งสีหรือรูปลักษณ์ของเครื่องดื่มแอลกอฮอล์และค็อกเทลโดยเฉพาะ หรือใช้เพิ่มปริมาตรของเครื่องดื่มแอลกอฮอล์เพื่อให้ดื่มได้นานขึ้น
ประเภทของมิกเซอร์แบ่งได้เป็นหลัก ๆ ได้แก่ เครื่องดื่มกาเฟอีน, เครื่องดื่มอัดลมและโซดา, ผลิตภัณฑ์นม, น้ำผลไม้, เครื่องดื่มมิกเซอร์สำเร็จรูป, ซอส, ไซรัป และอื่น ๆ ในประเทศไทย หนึ่งในมิกเซอร์ที่ใช้อย่างกว้างขวางที่สุดคือ โซดา
== เครื่องดื่มกาเฟอีน ==
กาเฟอีนเป็นสารกระตุ้นให้คึกคักเพื่อลอผลกระทบจากแอลกอฮอล์ที่ทำให้ง่วงซึม
กาแฟ
เครื่องดื่มบำรุงกำลัง – กระทิงแดง, เกเตอร์เรด
ชา, ชาเย็น
== เครื่องดื่มอัดลมและโซดา ==
การเติมแก๊สคาร์บอนไดออกไซด์เพื่อเพิ่มรสสัมผัสให้กับเครื่องดื่ม นอกจากนี้คาร์บอนไดออกไซด์ในเครื่องดื่มยังเพิ่มการดูดซึมของแอลกอฮอล์เข้าสู่กระแสเลือดเนื่องจากความดันในกระเพาะอาหารที่เพิ่มขึ้น อาจส่งผลให้เกิดพิษได้เร็วขึ้น
น้ำอัดลม ได้แก่ โซดา, น้ำแร่โซดา, เครื่องดื่มโคลาต่าง ๆ (เช่น โคคาโคลา เป๊ปซี่), เครื่องดื่มโซดามะนาวต่าง ๆ (เช่น เซเว่นอัพ, สไปรท์)
บิตเทอร์เลมอน มีรสของควินินและเลมอนจากทั้งน้ำและเนื้อ
จินเจอร์เอล
จินเจอร์เบียร์
รูตเบียร์, เครื่องดื่มโซดาแต่งกลิ่นสมุนไพรและเครื่องดื่มโซดาแต่งกลิ่นรสผลไม้ เช่น น้ำส้มโซดา, น้ำองุ่นโซดา เป็นต้น
ทอนิก เป็นน้ำอัดลมชนิดหนึ่งที่มีควินินละลายอยู่ ควินินเป็นอัลคาลอยด์รสขมที่ใช้เพื่อเพิ่มรสชาติของเครื่องดื่ม เช่น จินทอนิก, วอดกาทอนิก เป็นต้น
== ผลิตภัณฑ์นม ==
ผลิตภัณฑ์นมปรับเนื้อสัมผัสของเครื่องดื่ม ช่วยลดอาการแสบร้อนในคอจากแอลกอฮอล์ และทําให้เครื่องดื่มทึบขึ้น รวมทั้งลดความเข้มของสีของเครื่องดื่มแอลกอฮอล์ ผลิตภัณฑ์นมที่ใช้เป็นมิกเซอร์ ได้แก่
ครีม
เอ็กน็อก
นมฮาล์ฟแอนด์ฮาล์ฟ
ไอศกรีม
นม
== น้ำผลไม้ ==
น้ำผลไม้เป็นที่นิยมในการเติมรสและกลิ่นในค็อกเทลและเครื่องดื่มผสม บ้างเพื่อเติมรสหวาน รสเปรี้ยว รสหวานอมเปรี้ยว โดยทั่วไปน้ำผลไม้เหมาะกับเหล้าที่มีกลิ่นรสหวานเช่น รัม
น้ำมะนาว และน้ำมะนาวแต่งรสสังเคราะห์
น้ำองุ่น
น้ำส้ม
น้ำกะทิ น้ำมะพร้าว
น้ำเกรปฟรุต
น้ำแครนเบอรรี
น้ำแอปเปิล แอปเปิลไซเดอร์
น้ำมะกอก
น้ำสับปะรด
น้ำมะเขือเทศ
น้ำธัญพืชงอก
== มิกเซอร์สำเร็จรูป ==
ผู้ผลิตบางรายผลิตมิกเซอร์สำเร็จรูปพร้อมผสมกับเครื่องดื่มแอลกอฮอล์ และมิกเซอร์สำเร็จรูปที่มาพร้อมกับผลิตภัณฑ์ที่มีไขมัน (เช่น ครีม) อาจเติมตัวกระทำอิมัลชันเพื่อทําให้เป็นเนื้อเดียวกันเมื่อต้องเก็บเป็นเวลานาน
บลัดดีแมรีมิกซ์
มาร์การิตามิกซ์
โมฮิโตมิกซ์
ไดคีรีมิกซ์
== ซอสและเครื่องปรุงรส ==
การเติมซอสมักให้รสชาติใหม่ที่น่าประหลาดใจกับเครื่องดื่มเดิม ๆ
ซอสเผ็ด – ซอสตาบัสโก
== ไซรัปและน้ำหวาน ==
น้ำตาลเป็นส่วนประกอบหลักในไซรัป ใช้เพิ่มความหวานในเครื่องดื่มผสมและค็อกเทล ส่วนที่เหลือในไซรัปนอกจากน้ำตาลคือ กลิ่นรสปรุงแต่งต่าง ๆ
ไซรัปชนิดต่าง ๆ ที่ใช้เป็นมิกเซอร์ ได้แก่
น้ำผึ้ง
น้ำหวาน เช่น น้ำแดง, เกรนาดีน ในค็อกเทลสิงคโปร์สลิงและควีนแมรี
== อื่น ๆ ==
ส่วนผสมจากอาหารและเครื่องดื่มอื่นที่อาจใช้เป็นมิกเซอร์ในค็อกเทลและเครื่องดื่มผสม ได้แก่
ไข่ขาว ในการเพิ่มความข้นและฟองโฟมด้านบนและในเครื่องดื่ม
สีผสมอาหาร
== อ้างอิง ==
ค็อกเทล
ปฏิกิริยามายาร์

ปฏิกิริยามายาร์ (réaction de Maillard, ; Maillard reaction, ) เป็นปฏิกิริยาเคมีระหว่างกรดอะมิโนกับน้ำตาลซึ่งทำให้เกิดสีน้ำตาลและรสชาติเฉพาะตัวในอาหารหลายชนิด ปฏิกิริยานี้ตั้งชื่อตามลูย กามีล มายาร์ นักเคมีชาวฝรั่งเศสผู้บรรยายปฏิกิริยานี้ใน ค.ศ. 1912 ขณะพยายามจำลองกระบวนการชีวสังเคราะห์โปรตีน ปฏิกิริยานี้เป็นกระบวนการเกิดสีน้ำตาลในอาหารที่ไม่ได้เกิดจากเอนไซม์ซึ่งเกิดขึ้นอย่างรวดเร็วที่อุณหภูมิประมาณ 140 ถึง 165 องศาเซลเซียส สูตรการทำอาหารหลายสูตรจะระบุให้ตั้งอุณหภูมิของเตาอบที่สูงพอให้เกิดปฏิกิริยามายาร์ได้ ที่อุณหภูมิสูง กระบวนการเคี่ยวไหม้และการสลายตัวด้วยความร้อนจะกลายเป็นปฏิกิริยาหลัก
หมู่คาร์บอนิลของน้ำตาลจะทำปฏิกิริยากับหมู่อะมิโนของกรดอะมิโนซึ่งเป็นนิวคลีโอไฟล์เกิดเป็นสารประกอบหลายชนิดที่ให้กลิ่นและรสชาติ ปฏิกิริยานี้เกิดได้อย่างรวดเร็วที่สภาวะเป็นด่าง และเป็นปฏิกิริยาหลักในการปรุงแต่งรสชาติอาหาร ที่อุณหภูมิสูงอาจเกิดอะคริลาไมด์ซึ่งอาจเป็นสารก่อมะเร็ง การเกิดอะคริลาไมด์สามารถยับยั้งได้โดยการใช้อุณหภูมิไม่สูงมาก การเติมเอนไซม์แอสพาราจีเนส และการเติมก๊าซคาร์บอนไดออกไซด์
== ประวัติ ==
ใน ค.ศ. 1912 ลูย กามีล มายาร์ ได้ตีพิมพ์ผลงานวิจัยซึ่งบรรยายปฏิกิริยาระหว่างกรดอะมิโนกับน้ำตาลที่อุณหภูมิสูง ใน ค.ศ. 1953 จอห์น อี. ฮอดจ์ นักเคมีชาวอเมริกันประจำกระทรวงเกษตรสหรัฐได้ค้นพบกลไกการเกิดปฏิกิริยามายาร์
== ในผลิตภัณฑ์อาหาร ==

ในการย่างหรืออบเนื้อ ปฏิกิริยามายาร์เป็นปฏิกิริยาหลักที่เกิดขึ้นเมื่อเนื้อเปลี่ยนเป็นสีน้ำตาล โดยปฏิกิริยาอื่น ๆ ที่เกิดขึ้นได้แก่การสลายตัวของวงเตตระพีร์โรลในไมโยโกลบิน เป็นต้น นอกจากนี้ปฏิกิริยามายาร์ยังเกิดขึ้นในผลไม้แห้งด้วย
แม้ว่าปฏิกิริยามายาร์คล้ายกับกระบวนการเคี่ยวไหม้เนื่องจากให้สีน้ำตาลและรสชาติของอาหารเหมือนกันและเกิดขึ้นที่อุณหภูมิสูงเหมือนกัน แต่ปฏิกิริยามายาร์กับกระบวนการเคี่ยวไหม้นั้นแตกต่างกันเนื่องจากปฏิกิริยามายาร์เป็นปฏิกิริยาระหว่างกรดอะมิโนกับน้ำตาล ส่วนกระบวนการเคี่ยวไหม้เป็นกระบวนการสลายตัวด้วยความร้อนของน้ำตาล
ในกระบวนการผลิตอาหารสัตว์ การใช้ความร้อนสูงอาจทำให้เกิดปฏิกิริยามายาร์ซึ่งส่งผลทำให้อาหารสัตว์ที่ได้ให้พลังงานและโปรตีนแก่สัตว์ได้น้อยลง
== โบราณคดี ==
ปฏิกิริยามายาร์ยังพบในการศึกษาด้านโบราณคดีเกี่ยวกับร่างกายของมนุษย์ที่พบในพรุ สภาวะกรดในพรุทำให้ผิวหนังกลายเป็นสีน้ำตาลและผมกลายเป็นสีแดง กลไกทางเคมีนั้นเป็นไปในลักษณะเดียวกันกับในอาหาร แต่เกิดขึ้นช้ากว่ากันมากเนื่องจากสภาวะที่เป็นกรด โดยทั่วไปมักพบในร่างกายของมนุษย์จากยุคเหล็ก โดยเพนเทอร์ได้บรรยายใน ค.ศ. 1991 ว่าเกิดจากปฏิกิริยาระหว่างกรดสแฟกนัม (sphagnum acid) กับพอลิแซ็กคาไรด์ในสภาวะอับอากาศ เป็นกรด และอุณหภูมิต่ำ (ประมาณ 4 องศาเซลเซียส) นอกจากนี้ยังมีการค้นพบอุจจาระของมนุษย์โบราณซึ่งถูกเก็บรักษาเนื่องจากปฏิกิริยามายาร์ด้วยเช่นกัน
== ดูเพิ่ม ==
กระบวนการเคี่ยวไหม้
== อ้างอิง ==
== แหล่งข้อมูลอื่น ==
Van Soest, Peter J. (1982). Nutritional Ecology of the Ruminant (2nd ed.). Ithaca, NY: Cornell University Press. . .
วิทยาศาสตร์การอาหาร
ปฏิกิริยาเคมี
คิม คว็อน

คิม คว็อน (김권|Kim Kwon; ชื่อเกิด คิม ก็อน-อู (Kim Keon-woo) ; เกิด 16 พฤษภาคม ค.ศ. 1989) เป็นนักแสดงชาวเกาหลีใต้ เขามีบทบาทเล็กน้อยในละครโทรทัศน์ เช่น ความลับเรื่องรัก ๆ ใคร่ ๆ  (2014),  ได้ยินผ่านต้นองุ่น (2015) และเรื่อง แต่งงานกับฉันเดี๋ยวนี้ (2018) เขาเริ่มมีชื่อเสียงจากการรับบทนำในเรื่อง อีอิสไซโคเมตริก (2019) และตั้งแต่นั้นมาก็มีบทบาทนำอีกครั้งในละครรีเมคอเมริกันเรื่อง เลเวอเรจ (2019)
== ผลงานการแสดง ==
=== ภาพยนตร์ ===
== อ้างอิง ==
== แหล่งข้อมูลอื่น ==
นักแสดงชายชาวเกาหลีใต้
บุคคลที่เกิดในปี พ.ศ. 2532
โย โฮ-ฮย็อน

โย โฮ-ฮย็อน (여회현|Yeo Hoe-hyun; 9 พฤษภาคม ค.ศ. 1994) เป็นนักแสดงชาวเกาหลีใต้
== ผลงานการแสดง ==
=== ภาพยนตร์ ===
== อ้างอิง ==
นักแสดงชายชาวเกาหลีใต้
บุคคลที่เกิดในปี พ.ศ. 2537
ครานาคัน

ครานาคัน (crannachan, ; cranachan) เป็นของหวานของชาวสกอตซึ่งแต่เดิมนั้นเป็นอาหารเพื่อเฉลิมฉลองการเก็บเกี่ยว หลังจากฤดูกาลเก็บเกี่ยวแรสเบอร์รีในเดือนมิถุนายน ครานาคันประกอบด้วยครีม แรสเบอร์รีสด ข้าวโอ๊ต และวิสกี้ และได้รับการขนานนามว่าเป็น "ราชาแห่งของหวานสกอตแลนด์ที่ไม่มีอะไรเทียบได้" ครานาคันมีที่มาจากอาหารเช้าของชาวสกอตที่ประกอบด้วยชีสชนิดคราวดี (ซึ่งเป็นชีสสดของสกอตแลนด์) โอ๊ตมีล น้ำผึ้ง และอาจจะใส่แรสเบอร์รีลงไปด้วย
ในปัจจุบันครานาคันสามารถรับประทานได้ตลอดทั้งปี และโดยทั่วไปมักเสิร์ฟในโอกาสพิเศษ วิธีเสิร์ฟครานาคันแบบดั้งเดิมนั้นจะเสิร์ฟส่วนประกอบของครานาคันแยกกันและให้ผู้รับประทานใส่ส่วนผสมตามต้องการ
== สูตร ==
ครานาคันมีสูตรที่แตกต่างกันออกไป ครานาคันแบบดั้งเดิมบางสูตรจะใช้ชีสคราวดีแทนครีมหรืออาจจะใช้ผสมกันได้ ถ้าใช้ผสมกันบางครั้งจะเรียกว่าครีม-คราวดี ในขณะที่บางสูตรจะไม่ใส่วิสกี้ แต่อาจจะใส่แรสเบอร์รีลงไปได้ถ้าต้องการ ส่วนครานาคันในปัจจุบันจะใช้วิปครีมแทนคราวดี โดยส่วนใหญ่แล้วสูตรครานาคันในปัจจุบันจะประกอบด้วยดับเบิลครีม วิสกี้ น้ำผึ้ง แรสเบอร์รีสด และโอ๊ตมีล และนิยมเสิร์ฟในแก้ว
ครานาคันยังมีการดัดแปลงต่อไปอีกอย่างเช่นครานาคันส้ม ครานาคันทรัยเฟิล และครานาคันช็อกโกแลต
== ดูเพิ่ม ==
ของหวานที่มีลักษณะคล้ายกันในประเทศอังกฤษ
* อีตันเมสส์
* ซิลลาบับ
== อ้างอิง ==
The Scots Kitchen: Its Lore & Recipes by F. Marian McNeill, Blackie, 1929
อาหารสกอตแลนด์
อาหารจากผลไม้
ซาโปตาฮู

ซาโปตาฮู (sapo tahu; )  เป็นอาหารจีนในอินโดนีเซีย เต้าหู้ปรุงแบบจีนดั้งเดิมและเสิร์ฟในหม้อดิน ซาโปตาฮูอาจเสิร์ฟในรูปอาหารมังสวิรัติ หรือใส่เนื้อสัตว์ได้แก่ เนื้อไก่ เนื้อวัวหรือเนื้อหมูสับ หรืออาหารทะเลเช่นกุ้งเป็นต้น ซาโปตาฮูเป็นอาหารจากเต้าหู้ที่ได้รับความนิยมในอินโดนีเซีย โดยเฉพาะในร้านอาหารจีนหลายแห่งในจาการ์ตา
== ส่วนผสม ==
ส่วนผสมหลักของซาโปตาฮู คือ เต้าหู้ (ตาฮู) แบบอ่อน หรือเต้าหู้ไข่ ที่นำไปทอดหรือผัดก่อนปรุงในหม้อดินกับผัก ได้แก่ แครอท เห็ด ผักกาดเขียวปลี กระเทียมต้น ผักกาดขาว ถั่ว กะหล่ำดอก บรอกโคลี ข้าวโพดอ่อน กระเทียม และหัวหอม ปรุงรสด้วยซอสถั่วเหลือง ซอสหอยนางรม น้ำปลา เกลือ และพริกไทย ซาโปตาฮูมักนิยมใช้เนื้อไก่หรืออาหารทะเล เช่น กุ้ง ปลาหมึก และปลา
== การปรุงและอุปกรณ์ ==
ตามปกติการปรุงซาโปตาฮูเป็นไปแบบอาหารจีนดั้งเดิม โดยปรุงในหม้อดินบนเตาถ่าน ในปัจจุบันอาจจะปรุงด้วยกระทะหรือหม้อโลหะทั่ว ๆ ไปแทน

== ดูเพิ่ม ==
ข้าวอบหม้อดิน
รายชื่ออาหารจากเต้าหู้
ตาฮูโกเร็ง
อาหารอินโดนีเซีย
== อ้างอิง ==
อาหารอินโดนีเซีย
อาหารจากเต้าหู้